CELEX: 22008D0093(01)
Language: mt
Date: 2008-07-04 00:00:00
Title: Deċiżjoni tal-Kumitat Konġunt taż-ŻEE Nru 93/2008 ta' l- 4 ta' Lulju 2008 li jemenda l-Protokoll 31 tal-Ftehim taż-ŻEE, dwar koperazzjoni f'oqsma speċifiċi lil hinn mill-erba' libertajiet

23.10.2008   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  L 280/34
               
            DEĊIŻJONI TAL-KUMITAT KONĠUNT TAŻ-ŻEE
      Nru 93/2008
      ta' l-4 ta' Lulju 2008
      li jemenda l-Protokoll 31 tal-Ftehim taż-ŻEE, dwar koperazzjoni f'oqsma speċifiċi lil hinn mill-erba' libertajiet
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat mill-Protokoll li jaġġusta l-Ftehim taż-Żona Ekonomika Ewropea, minn hawn 'il quddiem imsejjaħ “il-Ftehim”, u b'mod partikolari l-Artikoli 86 u 98 tiegħu,
      Billi:
      
                  (1)
               
               
                  Il-Protokoll 31 tal-Ftehim ġie emendat mid-Deċiżjoni tal-Kumitat Konġunt taż-ŻEE Nru 63/2007 tal-15 ta' Ġunju 2007 (1).
               
            
                  (2)
               
               
                  Ikun xieraq li l-koperazzjoni tal-Partijiet Kontraenti tal-Ftehim tiġi estiża biex tkun tinkludi r-Regolament (KE) Nru 294/2008 tal-Parlament Ewropew u tal-Kunsill tal-11 ta' Marzu 2008 li jistabbilixxi l-Istitut Ewropew għall-Innovazzjoni u t-Teknoloġija (2)
                  
               
            
                  (3)
               
               
                  Il-Protokoll 31 għall-Ftehim għandu jiġi emendat sabiex jippermetti li din il-koperazzjoni estiża sseħħ,
               
            IDDEĊIEDA KIF ĠEJ:
      Artikolu 1
      Dan li ġej għandu jiġi inserit wara paragrafu 10 tal-Artikolu 1 tal-Protokoll 31 għall-Ftehim.
      
         
                     “11.
                  
                  
                     
                                 (a)
                              
                              
                                 L-Istati tal-EFTA għandhom jipparteċipaw bis-sħiħ fl-Istitut Ewropew għall-Innovazzjoni u t-Teknoloġija minn hawn 'il quddiem imsejjaħ ‘Istitut’, kif stipulat fl-att tal-Komunità li ġej:
                                 
                                             —
                                          
                                          
                                             
                                                32008 R 0294: Regolament (KE) Nru 294/2008 tal-Parlament Ewropew u tal-Kunsill tal-11 ta' Marzu 2008 li jistabbilixxi l-Istitut Ewropew għall-Innovazzjoni u t-Teknoloġija (OJ L 97, 9.4.2008, p. 1).
                                          
                                       
                           
                                 (b)
                              
                              
                                 L-Istati tal-EFTA għandhom jikkontribwixxu finanzjarjament għall-attivitajiet imsemmija taħt (a) skond l-Artikolu 82 (1)(a) tal-Protokoll 32 tal-Ftehim.
                              
                           
                                 (c)
                              
                              
                                 L-Istati tal-EFTA għandhom japplikaw lill-Istitut u lill-impjegati tagħha l-Protokoll dwar l-Privileġġi u l-Immunitajiet tal-Komunitajiet Ewropej.
                              
                           
                                 (d)
                              
                              
                                 B'deroga mill-Artikolu 12(2)(a) tal-Kundizzjonijiet ta' impjieg ta' ħaddiema oħra tal-Komunitajiet Ewropej, ċittadini tal-Istati tal-EFTA li qegħdin igawdu d-drittijiet kollha tagħhom bħala ċittadini jistgħu jiġu impjegati permezz ta' kuntratt mid-Direttur tal-Istitut.
                              
                           
                                 (e)
                              
                              
                                 Bis-saħħa tal-Artikolu 79(3) tal-Ftehim, Taqsima VII (Proviżjonijiet Istituzzjonali) tal-Ftehim għandu japplika għal dan il-paragrafu.
                              
                           
                                 (f)
                              
                              
                                 Ir-Regolament (KE) Nru 1049/2001 tal-Parlament Ewropew u tal-Kunsill tat-30 ta' Mejju 2001 dwar l-aċċess pubbliku għal dokumenti tal-Parlament, il-Kunsill u l–Kummissjoni għandhom, għall-applikazzjoni ta' dan ir-Regolament, japplikaw għal dokumenti tal-Istitut fir-rigward tal-Istati tal-EFTA ukoll'.”
                              
                           
               
      Artikolu 2
      Din id-Deċiżjoni għandha tidħol fis-seħħ fil-ġurnata ta' wara l-aħħar notifika lill-Kumitat Konġunt taż-ŻEE skond l-Artikolu 103(1) tal-Ftehim (*).
      Artikolu 3
      Din id-Deċiżjoni għandha tiġi pubblikata fis-Sezzjoni taż-ŻEE, u fis-Suppliment taż-ŻEE, ta' Il-Ġurnal Uffiċjali tal-Unjoni Ewropea.
      
         Magħmula fi Brussell, 4 ta’ Lulju 2008.
         
            
               Għall-Kumitat Konġunt taż-ŻEE
            
            
               Il-President
            
            H. S. H. Prinz Prinz Nikolaus Von LIECHTENSTEIN
         
      
      
         (1)  ĠU L 304, 22.11.2007, p. 43.
      
         (2)  ĠU L 97, 9.4.2008, p. 1.
      
         (*)  L-ebda ħtiġijiet kostituzzjonali mhuma indikati.